paragraph_text: Komet je u studenom 2013. bio vidljiv golim okom za promatače sa sjeverne hemisfere na jutarnjem nebu. Putanja kometa je prolazila u blizini sjajnog otvorenog skupa Jaslice, a u dvogledu se mogao vidjeti kao sjajna, tirkizna okrugla mrlja. Svojim sjajem C/2013 R1 nadmašio je tada puno razvikaniji komet ISON, za kojeg se predviđalo kako će biti najsjajniji komet u zadnjih 40 godina.